མི་རིགས་ཆེ་ཆུང་གང་འདྲ་ཞིག་ཡིན་རུང་ཕ་སྐད་སྦྱོང་སྤྱོད་བྱ་རྒྱུ་ནི་མི་རིགས་དེའི་བྱང་ཚད་གོང་མཐོར་གཏོང་རྒྱུར་ནུས་པ་ཐོན་ཤོས་ཡིན་པར་ཐེ་ཚོམ་ཅི་ཡོད།འོན་ཀྱང་བོད་སྐད་ཡིག་སློབ་སྦྱོང་ཚགས་ཚུད་དང་བེད་སྤྱོད་ལུགས་མཐུན་མ་བྱུང་བར་སོང་དེང་སྐབས་རང་རེའི་གྲོང་ཁྱེར་དང་གྲོང་གསེབ་གང་སར་བོད་སྐད་གཙང་མ་ཞིག་རྒྱག་མ་ཐུབ་པར་གཞན་སྐད་མཉམ་བསྲེས་ཀྱིས་ར་མ་ལུག་ཏུ་འགྱུར་བཞིན་ཡོད།འབྲིང་རིམ་ཆེད་སློབ་དང་སློབ་གྲྭ་ཆེ་མོ་ཐོན་ཡོང་བའི་བོད་རིགས་སློབ་མ་མི་ཉུང་བ་ཞིག་བོད་ཡིག་འབྲི་ཤེས་ཐུབ་རྒྱུ་ལྟ་ཅི་བོད་ཡིག་ཀློག་ཀྱང་མི་ཐུབ་པས་བདག་ལྟ་བུའི་འབྲོག་ཕྲུག་ཞིག་གིས་ཀྱང་ཡ་ང་སྙིང་རྗེ་བྱ་ཡུལ་དུ་གྱུར།༢༧